Source: https://www.bojprotikorupcii.gov.sk/pravne-predpisy/
Timestamp: 2020-01-26 13:04:52+00:00

Document:
Právne predpisy | Boj proti korupcii
Jeden z dohovorov Rady Európy, ktorý reaguje na problémy spojené s korupciou národných i zahraničných verejnými činiteľov, členov národných i zahraničných zastupiteľských orgánov, s korupciou v súkromnom sektore, úradníkov medzinárodných organizácií, parlamentných zhromaždení, sudcov a úradníkov medzinárodných súdov, s legalizáciou príjmov z trestných činov úplatkárstva i s účtovnými trestnými činmi spojenými s korupciou. Okrem povinnosti prijať potrebné legislatívne opatrenia a to aj v oblasti zodpovednosti právnických osôb, každá strana prijme nevyhnutné opatrenia tak, aby verejné orgány, ale aj každý verejný činiteľ spolupracoval s orgánmi na presadzovanie práva zasielaním informácií z vlastnej iniciatívy a poskytovaním informácií na základe ich žiadosti. Dôraz sa kladie aj na uľahčenie zhromažďovania dôkazov a konfiškáciu príjmov z trestnej činnosti. V oblasti medzinárodnej spolupráce sa ukladá stranám na základe dohodnutých pravidiel alebo na základe reciprocity spolupracovať pokiaľ možno v čo najširšom rozsahu a to v oblasti vyšetrovania i súdneho konania. Pomoc sa poskytuje rýchlym vybavovaním žiadostí oprávnených orgánov. Strany sa nemôžu odvolávať na bankové tajomstvo. Odmietnutie je možné len v prípade, že žiadaná strana je presvedčená o možnom ohrození svojich základných záujmov, suverenity, bezpečnosti a verejného poriadku (podobne to upravuje väčšina medzinárodných dohovorov). Korupčné trestné činy sa považujú za extradičné a tento dohovor sa považuje za právny základ na vydanie páchateľa. Strany označia orgány, ktoré budú komunikovať priamo, v prípade núdze môžu priamo komunikovať aj súdy a prokurátori. Ako komunikačný kanál bol určený Interpol (ktorý disponuje zodpovedajúcou kryptovanou sieťou i možnosťami na expresné doručenie písomností).
Dohovor, ktorého cieľom je presadzovať a posilňovať protikorupčné opatrenia, podporovať medzinárodnú spoluprácu aj pri vracaní majetku, poskytovať technickú pomoc. Signatári sa zaväzujú prijať účinnú a koordinovanú protikorupčnú politiku, zabezpečiť existenciu príslušných protikorupčných orgánov, etické kódexy pre verejných činiteľov, systémov ich prijímania, vhodných systémov verejného obstarávania založených na základe princípov transparentnosti, férovej súťaži a objektivite. Rovnako tak každý štát vytvorí režim regulácie bánk a nebankových inštitúcií zameraný proti praniu špinavých peňazí a zabezpečí aby príslušné orgány boli schopné spolupracovať na medzinárodnej úrovni. Každý štát, zmluvná strana je zaviazaná spolupracovať medzi vyšetrovacími orgánmi na medzinárodnej úrovni. Dohovor uľahčuje aj podmienky pre extradíciu. Pri podaní žiadosti o vzájomnú právnu pomoc si zmluvné strany vzájomne poskytujú čo najširšiu pomoc pri vyšetrovaní, stíhaní a súdnom konaní. Okrem štandardných foriem spolupráca zahŕňa aj identifikáciu a odhalenie príjmov z trestnej činnosti, majetku a iných prostriedkov a akýkoľvek iný druh pomoci, ktorá nie je v rozpore s vnútroštátnym právom. Predpokladá sa aj výmena informácií bez predchádzajúcej žiadosti, neodmietanie žiadostí z dôvodu ochrany bankového tajomstva, spoločné vyšetrovanie, použite osobitných vyšetrovacích metód, spolupráca za účelom zhabania príjmov z trestnej činnosti a iné. Dohovor umožňuje riešenie prípadných sporov, ktoré sa nepodarí vyriešiť rokovaním, predložiť Medzinárodnému súdnemu dvoru.
Ďalšie medzinárodné dohovory nájdete tu
Tretný poriadok v § 14 upravuje pôsobnosť Špecializovaného trestného súdu, ktorý je príslušný konať o trestných činoch korupcie.
Princípy štátnej služby nájdete tu.
Zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov
Tento ústavný zákon (o konflikte záujmov) ustanovuje
Tento zákon upravuje v oblasti systému riadenia a kontroly prostriedkov poskytovaných z fondov Európskej únie a prostriedkov štátneho rozpočtu určených na financovanie spoločných programov Slovenskej republiky a Európskej únie (ďalej len „pomoc“) a prostriedkov poskytovaných z fondov Európskej únie a prostriedkov štátneho rozpočtu určených na financovanie spoločných programov Slovenskej republiky a Európskej únie (ďalej len „podpora“) pre programové obdobie 2007 - 2013 a poskytovanie podpory podľa osobitného predpisu a v oblasti ochrany finančných záujmov Európskej únie (ďalej len „ochrana finančných záujmov“).
Trestný čin právnickej osoby je spáchaný, ak je spáchaný v jej prospech, v jej mene, v rámci jej činnosti alebo jej prostredníctvom. Medzi trestné činy právnických osôb na účely tohto zákona boli zahrnuté aj trestné činy korupcie a to prijímanie úplatku podľa § 328 až § 330, podplácanie podľa § 332 až § 334 a nepriama korupcia podľa § 336.

References: § 14
 § 328
 § 330
 § 332
 § 334
 § 336